《新江行寿张宪亨泉》
宋代·吴泳

君不见尧时伯禹作司空，应龙尾画江道通。
又不见秦时李冰作太守，犀牛厌胜水晶走。
蜀江开凿四万八千载，二后英灵俨如在。
虽然陵谷有变迁，不响东流不曾改。
西岷山，南溷崖，
神营化造如划开。蜀人好怪漫弗省，
龙岂能智犀岂能禳菑。年来江塞崖据险，
水束三川激如箭。阳侯吸哦佛不灵，
黑砺磨牙蚖吐焰。五月尾，
六月头，瓜蔓水退，
礬山水流。中间青沫最湍驶。
风雨瞬息能湛舟。鲛人渊客弗敢睨，
而况商妇能无愁。怀哉古人智如此，
胡不铲尽白险直使平如洲。使家河源来，
弭节青衣国。横槎展拓万里天，
力浚江南障江北。百夫荷锸，
千夫荷锄，号召海若同凿疏。
经营不越四弦望，白练剪出澄江图。
轻轺晨兴亦劳苦，绣烂衣明湿烟雨。
不惟佛滩之耻可湔雪，名与离堆传之万万古，
乃知天地间，靡事不可为。
若鸟兽草木，驱虎豹象犀。
藏冰朌冰凌人掌，出火内火烜氏司。
吾身代天事，到手那得辞。
决川道海亦常理，灶门老卑婢不惯骇且疑。
好将新江水，都为一洗之。
浮云空，宝鉴净，
公之寿兮，如江之永。
不妨桂棹木兰船，陶写流光入觞咏。
花泉有客空抱弦，曾拊三叠逢胎仙，
寄咏孤云断鸿边。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。